Gratis aflaai "Fancy" Background Vir Alcatel One Touch Idol 3 5.5 LTE 6045F (TCL i806) - Aansoek
Upload datum: 16 Jan 15
Grootte: 520 Kb
"Fancy" Background - Android Live Wallpaper met 720x1280 resolusie. Hierdie agtergrond is fancy as fuck. Dit het snorre, monocles, en 'n aligator in 'n frokkie (wat is redelik damn fancy as jy my vra).
Monkey D. Luffy - Ruffy Skin for ShakeThemAll
Ander programme van die ontwikkelaar Ownskin
Cong Cong I
Kommentaar te "Fancy" Background Man ‘wat vlieg nie skade sou aandoen’ op plaas vermoor | Maroela Media
Theunis Bosch (links voor), sy tweelingsuster Susan en hulle broers Christo (links agter) en Pieter. (Foto: verskaf)
Die polisie in die Vrystaat sê niemand is nog in hegtenis geneem in verband met die moord op die 73-jarige Theunis Bosch op die plaas Mynrust naby Vredefort nie.
Bosch is Vrydagoggend dood in sy huis aangetref, maar is vermoedelik reeds Woensdagaand al vermoor. Hy het kort tevore by sy suster, Susan, en haar man, Johannes Maree, gekuier. Susan en Theunis is ŉ tweeling.
Bosch het in ŉ kleiner huis op die plaas, sowat vier minute se stap van die Marees se huis, gewoon. Hy het gereeld by hulle gekuier en was ŉ rustige, maar veiligheidsbewuste man, het Johannes aan Maroela Media gesê.
“Sonder uitsondering bevestig almal wat bel sy rustige geaardheid en dat hy nie ŉ vlieg kon skade aandoen nie. Hy was lankal nie meer in ŉ werksituasie waar hy op enigeen se tone kon trap en weerwraak die rede [vir sy moord] kon wees nie,” het hy gesê.
Die Marees het aanvanklik nie onraad vermoed toe hulle Bosch ná Woensdag nie gesien het nie. Hulle het aangeneem hy is moontlik saam met ŉ vriend na die Nampo-oesdag op Bothaville. Sy selfoon het egter onbeantwoord gelui en sy huis was gesluit.
ŉ Venster was wél gebreek, het Maree gesê.
“Ironies genoeg het hy Woensdag vir ons gesê hy besef nou hoe maklik ŉ plaasaanval kan gebeur,” het Maree gesê.
Bosch het Woensdagaand tydens sy besoek aan die Marees vertel dat ŉ motor met vier insittendes by sy huis stilgehou het en dat die mans vir water vir die voertuig se verkoeler gevra het. Bosch het gevra dat net een van die mans uitklim en het vir hom water gegee. Die vermoede bestaan dat dieselfde mans teruggekeer het na die plaas en Bosch aangeval het, het Maree gesê.
Hy het gesê die opening by die gebreekte ruit sou waarskynlik net ŉ jong kind kon deurlaat en dat dié persoon moontlik ander betrokkenes in die huis kon inlaat.
Vrydag, in die vroeë oggendure was Susan steeds onrustig oor haar broer en het die Marees met ŉ flitslig probeer kyk of Bosch dalk al teruggekeer het. “Sy radio het aangehou speel, so asof hy net hier is, en die woonkamer se lig was aangeskakel,” het Maree gesê. Die huis was deurmekaar, maar daar was geen teken van Bosch nie.
Maree sê hy het Vrydagoggend met ŉ ystersaag die diefwering by die gebreekte ruit oopgebreek en in die huis op sy swaer se bebloede liggaam afgekom. “Sy hele liggaam, sy hande, sy gesig was vol bloed. Dit was nie mooi nie.”
Bosch is vermoedelik doodgeskiet.
Daar was bloedspatsels by die gebreekte ruit en ook in die badkamer en kombuis, vermoedelik van die persoon wat deur die ruit geklouter het.
In dié stadium word sy beursie met bankkaarte en sy ID vermis. ŉ .22-pistool is ook gesteel.
Die Marees was vandag besig om Bosch se huis op te ruim en deur sy dokumente te werk.
“My vrou is baie sterk. ŉ Mens kan nie so iets oorwin nie, maar sy hanteer dit,” het Maree gesê.
Maree sê sedert hy dit in 1994 begin opteken het, was daar 24 plaasaanvalle in die kontrei. In verskeie gevalle is mense vermoor, maar niks of bitter min gebuit nie, het hy gesê.
Die Marees woon op die plaas, maar verhuur die boerderygrond. Ten spyte van die tragedie, beoog hulle nie om nou op te pak en trek nie, het hy gesê. “Ons het nog Psalm 91 wat by ons is.”
Volgens ao. Loraine Earle, polisiewoordvoerder in die Vrystaat, word twee wapens vermis. “Niemand is nog in hegtenis geneem nie en die polisie ondersoek ŉ saak van moord,” het Earle gesê.
ŉ Roudiens vir Bosch word na verwagting Maandag om 11:00 in die AGS Kerk op Vredefort gehou.
Thales ‘is net byvoeging’ tot Zuma-saak, hoor hof
Rus in vrede Theunis Bosch. Die kiesers wat vir die VF gestem het, het aangedui dat dit tyd is om terug te slaan, hoe lank moet hulle nog wag!
Elke dag lees jy nou van plaasaanvalle dit is asof dit skielik die hoogte in geskiet het.Wat gaan aan waarom raak dit erger en nie minder?En wat doen die regering omtrent dit volgens ons president is daar nie plaasaanvalle of grondgrype nie!
Baie hartseer, rus sag oom en sterkte vir die familie
Liewe genade, maar die plaasmoorde kom nou weer thick and fast…
GENOEG is nou GENOEG!!!!!Die Blankes word stelselmatig uitgemoor!Dis net moord as mens die nuus lees. Innige meegevoel aan familie. Toegangsbeheer op plase moet ernstig opgeknap word.